Ганна Фенінгер

Ганна Фе́нінгер (, нар. , Зальцбург, Аўстрыя) — аўстрыйская гарналыжніца, алімпійская чэмпіёнка зімовых Алімпійскіх гульняў 2014 года ў супергіганце і сярэбраны прызёр у гіганцкім слаламе, чэмпіёнка свету 2011 года ў суперкамбінацыі, пераможца этапаў Кубка свету. 4-разовая чэмпіёнка свету сярод юніёраў.

 Спартыўная кар'ера 
У 2006 годзе на чэмпіянаце свету сярод юніёраў у Квебеку выйграла два золата (супергігант і камбінацыя) і адно срэбра (хуткасны спуск).

У 2008 годзе ў іспанскай Фармігале зноў заваявала 2 золата (камбінацыя і гіганцкі слалам) і адно срэбра (супергігант) юніёрскага чэмпіянату свету. На наступным чэмпіянаце свету сярод юніёраў 2009 года ў Гарміш-Партэнкірхене выйграла бронзу ў супергіганце. 7 узнагарод юніёрскіх чэмпіянатаў свету робяць Фенінгер адной з самых тытулаваных спартсменак у гісторыі гэтых турніраў.

У Кубку свету Фенінгер дэбютавала ў 2006 годзе, у студзені 2009 года ўпершыню трапіла ў тройку лепшых на этапе Кубка свету ў супергіганце. 28 снежня 2011 года атрымала сваю першую перамогу, выйграўшы гіганцкі слалам ў Ліенцэ. Лепшым дасягненнем Фенінгер у агульным заліку Кубка свету з'яўляецца трэцяе месца ў сезоне 2012 /13.

На Алімпіядзе 2010 у Ванкуверы стартавала ў трох дысцыплінах, ні разу не трапіўшы ў лік 15 лепшых: хуткасны спуск — 25-е месца, камбінацыя — 16-е месца, супергігант — 16-е месца.

На чэмпіянаце свету 2011 года ў Гарміш-Партэнкірхене выйграла золата ў суперкамбінацыі (пры гэтым на этапах Кубка свету да таго моманту Ганна ні разу не трапляла нават у тройку лепшых у гэтай дысцыпліне), а таксама срэбра ў камандзе. У 2013 годзе на чэмпіянаце свету ў Шладмінгу стала трэцяй у гіганцкім слаламе.

Выкарыстоўвае лыжы і чаравікі вытворчасці фірмы Head.

 Ганна на зімовых Алімпійскіх гульнях 
 Алімпійскія  гульні Хуткасны спуск Супергігант Гіганцкі слалам Слалам Камбінацыя 2010 Ванкувер 25 16 — — 16 2014 Сочы  Выява:Gold medal icon.svg   8

 Перамогі на этапах Кубка свету (5) 
На 29 снежня 2013 года
 № Сезон Дата Месца Дысцыпліна 1  2011/12  28 сне 2011   Ліенц  Гіганцкі слалам 2 2012/13  28 сне 2012   Земерынг  Гіганцкі слалам (2) 3  3 сак 2013   Гарміш-Партэнкірхен  Супергігант 4  9 сак 2013   Офтэршванг  Гіганцкі слалам (3) 5 2013/14  28 сне 2013   Ліенц  Гіганцкі слалам (4)

 Спасылкі 
 Афіцыйны сайт 



Катэгорыя:Нарадзіліся ў Зальцбургу
Катэгорыя:Гарналыжнікі Аўстрыі
Катэгорыя:Чэмпіёны свету па гарналыжным спорце
Катэгорыя:Алімпійскія чэмпіёны ад Аўстрыі
Катэгорыя:Чэмпіёны зімовых Алімпійскіх гульняў 2014 года
Катэгорыя:Гарналыжнікі на зімовых Алімпійскіх гульнях 2010 года
Катэгорыя:Гарналыжнікі на зімовых Алімпійскіх гульнях 2014 года